1948
אירועים

ינואר
1 בינואר – איטליה קיבלה חוקה חדשה
4 בינואר – בורמה זוכה בעצמאות מידי הממלכה המאוחדת
5 בינואר – ארגון ההגנה מפוצץ את מלון סמירמיס בשכונת קטמון בירושלים
14 בינואר – קרב ג' בשבט: ניסיון ערבי לכבוש את גוש עציון שנכשל
16 בינואר – נפילת מחלקת הל"ה, מחלקת פלמ"ח שהתגלתה בדרכה לגוש עציון, ולוחמיה נפלו בקרב
22 בינואר – מלחמת העצמאות: נפילת שבעת הנוטרים ליד יאזור
30 בינואר – מוהנדס קרמצ'נד גנדי נרצח על ידי מתנקש הינדי
30 בינואר – נפתחת אולימפיאדת החורף ה-5 בעיר סנט מוריץ שבשווייץ
31 בינואר – סיפורו של הסופר ג'רום דייוויד סלינג'ר "יום מושלם לדגי בננה", הראשון שהביא לו תהילה ופרסום עולמי, מתפרסם במגזין ניו יורקר
פברואר
2 בפברואר – 3 הרוגים בפיצוץ מכונית תופת ליד מערכת העיתון Palestine Post בירושלים (פצוע נוסף נפטר מפצעיו לאחר שבוע)
4 בפברואר – סרי לנקה מקבלת עצמאות מהממלכה המאוחדת
15 בפברואר – הגיליון הראשון של העיתון "מעריב" יוצא לאור
16 בפברואר – ג'ררד קאיפר מגלה את מירנדה, ירח של אורנוס
22 בפברואר – הפיגוע ברחוב בן-יהודה – חיילים בריטים מפוצצים מכונית תופת ברחוב בן-יהודה בירושלים ומביאים למותם של 58 אנשים ולפציעתם של 130
22 בפברואר – מוקמת חטיבת גולני
24 בפברואר – תחילת השלטון הקומוניסטי בצ'כוסלובקיה
28 בפברואר – מוקמת חטיבת כרמלי
29 בפברואר – בריטים פורקים את נשקם של לוחמי ההגנה בבית החרושת היוצק במבואות תל אביב וערבים רוצחים 10 מהם
מרץ
2 במרץ – אנשי ההגנה מחבלים במסילת הברזל של רכבת העמק
6 במרץ – פאוזי קאוקג'י חוצה את הירדן ומגיע לארץ ישראל בראש 500 ממתנדבי צבא ההצלה
11 במרץ – 12 הרוגים בפיצוץ מכונית תופת בבניין הסוכנות היהודית בירושלים
12 במרץ – מוקם חיל התותחנים הישראלי
13 במרץ – מלחמת העצמאות: ההגנה משתמשת לראשונה בדוידקה, בהתקפה על שכונת אבו כביר ביפו
17 במרץ – בנלוקס, צרפת ובריטניה חותמות על "אמנת בריסל", אחד הסימנים הראשונים להקמת ברית נאט"ו
17 במרץ – תקיפת שיירת הנשק הערבית בקריית מוצקין – גדוד העמק של הפלמ"ח מניח מארב לשיירת משאיות אשר הובילה נשק מביירות עבור ערביי חיפה במלחמת העצמאות
17 במרץ – הקמת השירות הימי – חיל הים הישראלי צה"ל בראשית ימיו, על ידי בכירי הפלמ"ח אברהם זכאי וישראל גלילי
27 במרץ – שיירת יחיעם הותקפה באזור כברי. 47 לוחמים נהרגו בקרב
27 במרץ – שיירת נבי דניאל הותקפה בדרכה חזרה מגוש עציון לירושלים. בקרב נהרגו 14 לוחמים
30 במרץ – מלחמת העצמאות – מבצע השמד של חטיבת גבעתי לתקיפת "צבא ההצלה" הערבי ביבנה
אפריל
1 באפריל – איי פארו מקבלים אוטונומיה מדנמרק
1 באפריל – ברית המועצות מטילה הסגר יבשתי על מערב ברלין
1 באפריל – מבצע חסידה, מבצע סודי להנחתת מטוס בודד נושא נשק מצ'כוסלובקיה במהלך מלחמת העצמאות
3 באפריל – הארי טרומן חותם על תוכנית מרשל, שנועדה לעזור לשקם מדינות שנפגעו במהלך מלחמת העולם השנייה
4 באפריל – מלחמת העצמאות: פורץ קרב משמר העמק
5 באפריל – מלחמת העצמאות – מתחיל מבצע נחשון (בליל 5–6 באפריל) להעברת שיירות מזון לירושלים הנצורה, המבצע הראשון בו כוחות ישראלים נקראים לכבוש שטחים ערבים ולהחזיק בהם
6 באפריל – מלחמת העצמאות: שיירה ראשונה מגיעה לירושלים במסגרת מבצע נחשון
9 באפריל – מלחמת העצמאות, קרב הקסטל: הקסטל נכבש סופית בידי כוחות ההגנה, אחרי שהחליף ידיים כמה פעמים
9 באפריל – מלחמת העצמאות: פרשת דיר יאסין – כוחות האצ"ל מתקיפים את הכפר הערבי דיר יאסין
13 באפריל – מלחמת העצמאות – כוחות ערבים תוקפים את שיירת הדסה
15 באפריל – בכורת האופרה "תאיס", ההפקה הראשונה של האופרה הישראלית
18 באפריל – מלחמת העצמאות: נפתח מבצע אברהם
22 באפריל – מלחמת העצמאות: כוחות ההגנה משתלטים על חיפה
28 באפריל – ההגנה כובשת את יפו
מאי
3 במאי – מלחמת העצמאות: נפתח מבצע מטאטא
11 במאי – הוועד הערבי העליון קורא לכל האליטה הפלסטינית שנמלטה לשוב לקראת הקמת מדינה עצמאית
12 במאי – עבדאללה הראשון מלך עבר ירדן, וגולדה מאיר נפגשים במאמץ אחרון למנוע מלחמה בין הלגיון הערבי לבין כוחות היישוב היהודי בארץ ישראל
13 במאי – מלחמת העצמאות: יישובי גוש עציון נכנעים לצבא הירדני
13 במאי – מלחמת העצמאות: עם עזיבת אחרוני הבריטים מהרובע היהודי מתקיים ברובע מבצע שפיפון, בו תופסים הלוחמים היהודים את העמדות שהשאירו אחריהם הבריטים
13 במאי – לאחר שרוב מוחלט של תושבי יפו נמלטו ממנה בעקבות התקפת האצ"ל על יפו, חתמו מנהיגי העיר שנותרו על הסכם כניעה
14 במאי – הכרזת העצמאות – דוד בן-גוריון מכריז על הקמת מדינת ישראל, ערב סיום המנדט הבריטי, במוזיאון תל אביב
15 במאי – בחצות הלילה שבין 14 ל-15 במאי 1948 מסתיים המנדט הבריטי ומכוננת מדינת ישראל
15 במאי – למדינת ישראל פולשים צבאות מצרים, ירדן, סוריה, לבנון ועיראק, תחילת השלב השני של מלחמת העצמאות
16 במאי – אוניית המעפילים "מדינת ישראל" מגיעה לחוף תל אביב
16 במאי – חיים ויצמן נבחר לנשיא הראשון של מדינת ישראל
16 במאי – מלחמת העצמאות: המושבה הר-טוב מפונה מתושביה
16 במאי – מלחמת העצמאות: המצרים תוקפים את נמל תל אביב
16 במאי – קרבות האצ"ל ברמלה מתחילים
16 במאי – מונפקים בולי ישראל הראשונים
16 במאי – מוקמת חטיבה 7
17 במאי – השלמת ההשתלטות על משטרת נבי יושע במבצע יפתח
17 במאי – כיבוש עכו במבצע בן עמי
18 במאי – מלחמת העצמאות: מפציצים מצרים תוקפים את התחנה המרכזית הישנה של תל אביב וגורמים למותם של 42 תושבים
19 במאי – מלחמת העצמאות – כוח פלמ"ח בפיקוד דוד אלעזר פורץ לרובע היהודי בירושלים דרך שער ציון
20 במאי – מלחמת העצמאות: השריון הסורי מובס בדגניה
20 במאי – מלחמת העצמאות: נפתח מבצע בלק להבאת תחמושת מצ'כוסלובקיה
21 במאי – אח"י אילת (א-16), הספינה הראשונה של חיל הים הישראלי, עוזבת לראשונה את נמל חיפה
23 במאי – מלחמת העצמאות: כוחות חטיבת אלכסנדרוני כובשים את טנטורה במבצע נמל
24 במאי – מלחמת העצמאות: חברי קיבוץ יד מרדכי נסוגים ממנו, וכוחות מצרים משתלטים עליו לתקופה של כחצי שנה
24 במאי – מלחמת העצמאות: מתחיל מבצע בן נון א' לפתיחת הדרך לירושלים
26 במאי – ממשלת ישראל הזמנית מחליטה על הקמת צבא ההגנה לישראל ודוד בן-גוריון חותם על הפקודה להקמתו
28 במאי – מלחמת העצמאות: תושבי הרובע היהודי בירושלים נכנעים לצבא הירדני
29 במאי – מלחמת העצמאות: הצבא המצרי נבלם בגשר עד הלום
29 במאי – מלחמת העצמאות: מסתיים מבצע יפתח, שבו נהדפו צבאות סוריה ולבנון מהגליל העליון המזרחי
30 במאי – מלחמת העצמאות: מבצע בן נון ב' לכיבוש לטרון מסתיים ללא הצלחה
30 במאי – מלחמת העצמאות: מסתיים מבצע ארז, שבו נכבשו שטחים בדרום מזרח עמק יזרעאל
30 במאי – השבעת צה"ל
31 במאי – דוד בן-גוריון מפרסם "פקודת יום להקמת צבא הגנה לישראל"
יוני
1 ביוני – מלחמת העצמאות: פריצת דרך בורמה
1 ביוני – האצ"ל והממשלה הזמנית חותמים על הסכם לפירוקו של הארגון ושילוב לוחמיו בצה"ל
2 ביוני – מלחמת העצמאות: נפתח מבצע פלשת
2 ביוני – פושעי המלחמה הנאצים שנידונו למוות במשפט הרופאים מוצאים להורג
3 ביוני – הפצצת ראשון לציון במלחמת העצמאות בידי חיל האוויר המצרי גורמת ל-25 הרוגים
3 ביוני – מלחמת העצמאות: מבצע יצחק – כוח של חטיבות גולני וכרמלי כובש את ג'נין, אך נסוגות לאחר מתקפת נגד של הצבא העיראקי
4 ביוני – מלחמת העצמאות: קרב ימי ראשון בהשתתפות חיל הים
7 ביוני – מלחמת העצמאות: קיבוץ ניצנים נופל בידי המצרים בקרב על ניצנים
7 ביוני – 43 איש נרצחים בפרעות אוג'דה וג'ראדה, מהומות נגד היהודים במרוקו
7 ביוני – נשיא צ'כוסלובקיה, אדווארד בנש, מעדיף להתפטר ולא לחתום על חוקה שהופכת את מדינתו לקומוניסטית
10 ביוני – מלחמת העצמאות: הקרב על גבעה 69
10 ביוני – מלחמת העצמאות: הצבא הסורי מחריב את משמר הירדן
11 ביוני – מלחמת העצמאות: תחילת ההפוגה הראשונה
11 ביוני – האלוף דוד מרכוס נורה למוות מאש כוחות צה"ל ליד הכפר אבו גוש
11 ביוני – הספינה אלטלנה יוצאת לדרכה מצרפת לישראל
20 ביוני – האוניה אלטלנה מגיעה לחופי ישראל
21 ביוני – המכונה הניסיונית קטנת המידות של מנצ'סטר מופעלת לראשונה
22 ביוני – הספינה אלטלנה מופגזת ומוטבעת מול חופי תל אביב
24 ביוני – תחילת המצור על ברלין: ברית המועצות מונעת מעבר מהמערב למערב ברלין
26 ביוני – בעלות הברית המערביות מתחילות ב"רכבת אווירית" לברלין לאחר שברית המועצות הטילה מצור על מערב ברלין
28 ביוני – צה"ל נשבע אמונים למדינת ישראל
30 ביוני – מאיר טוביאנסקי הוצא להורג לאחר שבית־דין שדה, בהרכב של שלשה קצינים, הוציא פסק־דין מות נגדו באשמת ריגול לטובת האויב
30 ביוני – עצמאות ישראל – פינוי הבריטים את נמל חיפה – אחרוני החיילים הבריטים מפנים את הנמל והנהלתו נמסרת לעיריית חיפה. מוקם בסיס חיפה של חיל הים הישראלי
יולי
2 ביולי – קבוצת אמנים ארצישראלים, הפורשים העתידה להוות את קבוצת "אופקים חדשים", מפרסמת גילוי דעת בעיתון "הארץ"
9 ביולי – תחילת מבצע דקל, אחד ממבצעי מלחמת העצמאות, שנמשך עד 18 ביולי
10 ביולי – מלחמת העצמאות: במבצע דני נכבשת לוד על ידי הכוחות הישראליים
15 ביולי – יום הקרב על בארות יצחק
17 ביולי – מדינת ישראל מכריזה על ירושלים המערבית כחלק משטחה
20 ביולי – סינגמן רי נבחר לנשיא קוריאה הדרומית
22 ביולי – הוקם בית המשפט העליון. חמשת השופטים הראשונים שכיהנו בו היו: זמורה, אולשן, אסף, דונקלבלום וש"ז חשין
26 ביולי – נשיא ארצות הברית הארי טרומן חותם על צו שמבטל את ההפרדה הגזעית בכוחות המזוינים של ארצות הברית
27 ביולי – יעקב דורי ממונה לרמטכ"ל הראשון
29 ביולי – האולימפיאדה ה-14 נפתחת בלונדון
אוגוסט
12 באוגוסט – ג'יימס מקדונלד, השגריר הראשון של ארצות הברית בישראל, מגיש את כתב האמנתו לראש-הממשלה דוד בן-גוריון
15 באוגוסט – דרום-קוריאה נוסדה מדרום לקו הרוחב 38
16 באוגוסט – נוסד קיבוץ נתיב הל"ה
18 באוגוסט – בנק אנגלו-פלשתינה מנפיק שטרי כסף ראשונים של מדינת ישראל
19 באוגוסט – נחנכת האנדרטה לזכר מרד גטו ורשה
ספטמבר
4 בספטמבר – וילהלמינה, מלכת הולנד מוותרת על כס המלכות, מסיבות בריאותיות; היא מלכה על הולנד בין השנים 1890–1948
6 בספטמבר – יוליאנה מוכתרת למלכת הולנד
9 בספטמבר – הכרזת העצמאות של קוריאה הצפונית, ותום השלטון הצבאי של ברית המועצות במדינה
14 בספטמבר – הונחה אבן הפינה למטה האומות המאוחדות בניו יורק
14 בספטמבר – החל לפעול בית המשפט העליון של מדינת ישראל, והשופט משה זמורה מתמנה לנשיאו הראשון
15 בספטמבר – ה-F-86 סייבר קובע שיא מהירות חדש לכלי טיס של 1,080 קמ"ש
17 בספטמבר – שליח האו"ם, הרוזן פולקה ברנדוט, נרצח בירושלים על ידי חברי לח"י
21 בספטמבר – הושלם פירוק האצ"ל וסיפוחו לצה"ל עם פירוק הגדוד הירושלמי
22 בספטמבר – הוכרזה הקמת ממשלת כל פלסטין, כניסיון ממשל עצמאי של ערביי ארץ ישראל, שכשל. התפנתה למצרים כבר באותה שנה
23 בספטמבר – שפיק עדס, יהודי עיראקי, איש עסקים אמיד ומקורב לשלטונות, ואיש ציבור יהודי מוצא להורג בתלייה באשמת מכירת נשק למדינת ישראל ותמיכה במפלגה הקומוניסטית העיראקית, על לא עוול בכפו
27 בספטמבר – נבחרת ישראל בכדורגל עורכת את משחקה הבינלאומי הראשון כנבחרת לאומית המייצגת מדינה עצמאית, ומפסידה ביאנקי סטדיום שבניו יורק לנבחרת ארצות הברית בתוצאה 1 – 3
אוקטובר
6 באוקטובר – רעידת אדמה באזור אשגבאט. חוזקה מוערך בכ-7.3 ומספר ההרוגים מוערך בכ-110 אלף
9 באוקטובר – צרפת מקימה את רגימנט הזרים המוצנח השני
14 באוקטובר – הוקם חיל הקשר בצה"ל (כיום חיל הקשר והתקשוב)
15 באוקטובר – מלחמת העצמאות – תחילת מבצע יואב לכיבוש הנגב
21 באוקטובר – מלחמת העצמאות: חטיבת הנגב כובשת את באר שבע
22 באוקטובר – סירות נפץ של חיל הים מטביעות את הפריגטה האמיר פארוק ושולת מוקשים "אמירה פאוזיאנה" מול חופי אשקלון. בכך מוסר המצור הימי של הצי המצרי מישראל
27 באוקטובר – ישראל כובשת את ניצנים שבנגב
28 באוקטובר – דגל ישראל הופך לדגל הרשמי של מדינת ישראל
29 באוקטובר – מבצע חירם, לשחרור הגליל העליון, יוצא לדרך
29 באוקטובר – פרשת דווימה: עשרות מתושבי הכפר דווימה נהרגו במהלך כיבוש הכפר בידי גדוד 89 מחטיבה 8 של צה"ל
31 באוקטובר – מסתיים מבצע חירם שבסופו משיגה ישראל שליטה בגליל
נובמבר
2 בנובמבר – הארי טרומן ניצח בבחירות לנשיאות בארצות הברית
2 בנובמבר – מושב נורדיה, על שם מקס נורדאו, נוסד ליד צומת השרון
5 בנובמבר – שחרור קיבוץ יד מרדכי מידי המצרים על ידי חטיבת גבעתי במהלך מלחמת העצמאות
7 בנובמבר – דוד בן-גוריון מורה על הפסקת פעולתו של מטה הפלמ"ח
9 בנובמבר – נפתחת התערוכה הראשונה של קבוצת "אופקים חדשים"
12 בנובמבר – בית-דין בין-לאומי לפשעי מלחמה בטוקיו דן למוות שבעה אנשי צבא וממשל יפנים, בהם הגנרל הידקי טוג'ו, על חלקם במלחמת העולם השנייה
19 בנובמבר – נתן אלתרמן מפרסם את שירו על זאת העוסק בטוהר הנשק, במסגרת "הטור השביעי" שהופיע בעיתון דבר
20 בנובמבר – גילוי מחדש של עוף הטאקאהה שנחשב נכחד במשך 50 שנה
23 בנובמבר – מלחמת העצמאות – חטיבת הנגב פותחת במבצע לוט
29 בנובמבר – חבלן ימי של חיל הים פוגע בנמל ביירות באוניה 'איגריס'. בעקבות הפיצוץ לא יכלה ה'איגריס' לשמש כאונית מלחמה מצרית
דצמבר
10 בדצמבר – עצרת האומות המאוחדות מאמצת את מגילת זכויות האדם
15 בדצמבר – התחיל מבצע על כנפי נשרים, הבאת יהודי תימן לישראל
27 בדצמבר – צה"ל פותח במבצע חורב לשחרור הנגב
28 בדצמבר – מבצע חיסול לשחרור כיס פלוג'ה נכשל